Mahdollisuus lapselle ry

Avoimet ovet: tule tutustumaan meihin ja harrastuksiin
2026-08-13 16:30 - 18:30 (Europe/Helsinki) | Mahdollisuus lapselle ry, Konalantie 47 B, 2. kerros, Helsinki, 00390, Suomi
Etsitkö harrastusta erityistä tukea tarvitsevalle lapselle, nuorelle tai nuorelle aikuiselle?
Nyt sinulla on hyvä tilaisuus kysyä ja saada tietoa ihan kasvotusten ja paikan päällä. Meillä on Avoimet ovet torstaina 13.8., tule tutustumaan meihin ja harrastuksiin mukavan tekemisen ja pienen purtavan merkeissä.
Tapaat ohjaajia ja voit tutustua harrastustilojen lisäksi viihtyisiin aulatiloihimme, joissa vanhemmat voivat halutessaan odotella harrastustuntien aikana. Samalla harrastajat pääsevät tapaamaan uusia ja vanhoja tuttuja.
Voit jutella ohjaajien kanssa ja pohtia yhdessä millainen harrastusryhmä voisi sopia juuri teille. Ohjaajamme ovat koulutettuja erityisen tuen harrastamiseen perehtyneitä ammattilaisia. He osaavat neuvoa ja arvioida yksilöllisesti sopivan harrastusryhmän. Tervetuloa viihtymään yhdessä!
Aika: torstai 13.8.
Kellonaika: Voit tulla ja lähteä miten sinulle sopii kello 16.30-18.30 välillä.
Paikka: Mahdollisuus lapselle ry:n tilat osoitteessa Konalantie 47 B, 2. kerros (hissi), Helsinki.
Syksyn harrastuskausi alkaa perinteisesti Avoimet ovet -tapahtumalla. Kuulet millaisia harrastusjuttuja ja vapaa-ajan tapahtumia olemme keksineet syksyn iloksi erityistä tukea tarvitseville ja heidän tukijoukoilleen. Kuulemme myös mielellään teidän ideoitanne ja toiveitanne harrastuksiin ja vapaa-ajan viettämiseen liittyen.
Avoimet ovet on maksuton tapahtuma. Ilmoittautumista ei tarvita. Tervetuloa mukaan koko perhe, läheiset, avustajat ja muut tukijoukot! Nähdään elokuun tokalla viikolla!

Kysy meiltä lisää mistä tahansa harrastamiseen tai Avoimiin oviin liittyen: info@malary.fi.

Meillä harrastamiseen ja vapaa-ajan tapahtumiin osallistumiseen ei tarvita lähetettä tai diagnoosia, oma kokemuksesi tuen tarpeesta riittää. Kaikki harrastuksemme on tarkoitettu ainoastaan erityistä tukea tarvitseville. Asiantuntevat ohjaajat soveltavat toiminnan pienissä harrastusryhmissä jokaiselle sopivaksi.
Toimimme Helsingissä, ja tervetulleita ovat kaikki ilman kuntarajoja.
Tästä linkistä pääset lukemaan, mitä kaikkea meillä voi harrastaa ja kenelle harrastukset sopivat!
